სოჰრაბ ჰუსეინოვი, აზერბაიჯანელი მხატვარი - გრაფიკოსი, რომლის შემოქმედებაც მოიცავს ლინოგრავიურას, ოფორტს, ქსილოგრაფიას, ლიტოგრაფიას, მონოტიპიას და სხვა. სოჰრაბ ჰუსეინოვი სწავლობდა თბილისის სახელმწიფო სამხატვრო აკადემიაში, გრაფიკის ფაკულტეტზე - დინარა ნოდიას სახელოსნოში (1981 – 1986). აკადემიაში სწავლების წლებმა ღრმა კვალი დატოვა მის შემოქმედებაზე, რომელიც ხასიათდება გმირების პლასტიკური და გრაფიკული ლაკონური ენით.